Women in Music Pt. III
Women in Music Pt. III – trečasis amerikiečių roko grupės „Haim“ studijinis albumas, išleistas 2020 m. birželio 26 d. Iš pradžių buvo numatyta jį išleisti balandžio 24 d., tačiau data buvo nukelta dėl vykstančios COVID-19 pandemijos." Albumui pristatyti išleisti šeši singlai: „Summer Girl“, „Now I'm in It“, „Hallelujah“, „The Steps“, „I Know Alone“ ir „Don't Wanna“. Albumas susilaukė didžiulio kritikų pripažinimo ir buvo komerciškai sėkmingas. Per pirmąją savaitę Jungtinėje Karalystėje parduota per 17 tūkstančių kopijų ir jis debiutavo pirmojoje albumų reitingo vietoje, tampant antruoju grupės įrašu, pasiekusiu šią viršūnę. JAV „Billboard 200“ reitinge „Women in Music Pt. III“ pasiekė tryliktąją vietą. 2021 m. vykusiuose „Grammy“ apdovanojimuose albumas nominuotas metų albumo kategorijoje, o daina „The Steps“ – geriausio roko atlikimo.